Σαμπίνα Σπιλρέιν

Η **Σαμπίνα Νικολάγιεβνα Σπιλρέιν** (ρωσικά: *Сабина Николаевна Шпильрейн*, προφορά: : sɐˈbʲinə nʲɪkɐˈlajɪvnə ʂpʲɪlʲˈrɛjn, 25 Οκτωβρίου 1885 - 11 Αυγούστου 1942) ήταν Ρωσίδα ιατρός και μία από τις πρώτες γυναίκες ψυχαναλύτριες. Γεννήθηκε στο Ροστόφ επί του Ντον, της Ρωσικής Αυτοκρατορίας, μέσα σε μία εύπορη εβραϊκή οικογένεια. Η μητέρα της λεγόταν Εύα κι ο πατέρας της Νικολάι, οι οποίοι απέκτησαν συνολικά πέντε παιδιά με τη Σαμπίνα να είναι το μεγαλύτερο, και τα πέντε ακολούθησαν επιστημονική καριέρα. Ωστόσο ο γάμος των γονιών της ήταν προβληματικός κι εκείνη είχε κακοποιηθεί σωματικά κι από τους δύο. Μάλιστα, πολλοί σχολιαστές της ζωής της θεωρούν ότι υπέστη και σεξουαλική κακοποίηση, από κάποιον εντός της οικογενείας.

Μετά τον θάνατο της αδελφής της Εμίλια από τύφο, η Σαμπίνα, απέκτησε διάφορα σοβαρά ψυχολογικά προβλήματα, αναγκάζοντάς την να κλειστεί σε κλινική. Μέσα σε όλη αυτήν την περιπέτεια, θα γνωρίσει και τον Καρλ Γκούσταβ Γιουνγκ, ο οποίος θα της υπάρξει, ιατρός, δάσκαλος και αργότερα συνάδελφος, ενώ όπως γράφει και στο ημερολόγιό τους, η σχέση του είχε γίνει στενότερη μεταξύ το 1908 και το 1910. Σχέσεις, αλλά καθαρά συναδελφικές, είχε και με τον Αυστριακό Σίγκμουντ Φρόιντ. Από το 1905 έως και το 1911, παρακολούθησε μαθήματα ιατρικής στο Πανεπιστήμιο της Ζυρίχης. Αργότερα, εργάστηκε ως ψυχίατρος, ψυχαναλυτής, καθηγήτρια και παιδίατρος, τόσο στη Ρωσία όσο και στην Ελβετία. Στη Ρωσία εργάστηκε για μία εικοσαετία (1923-1943).

Μέσα στην τριαντάχρονη καριέρα της, εξέδωσε πάνω από 35 εργασίες, σε τρεις γλώσσες, τα ρωσικά, τα γαλλικά και τα γερμανικά, αναλύοντας θέματα όπως η ψυχανάλυση, η αναπτυξιακή ψυχολογία, η ψυχογλωσσολογία και η εκπαιδευτική ψυχολογία. Πιθανόν η πιο γνωστή της εργασία, που άσκησε δε και μεγάλη επιρροή στον τομέα της ψυχολογίας είναι το *Destruction as the Cause of Coming Into Being*, γραμμένο στη γερμανική γλώσσα, το 1912. Η Σπιλρέιν δολοφονήθηκε κατά την περίοδο του Ολοκαυτώματος, με τη ομάδα των SS, να πυροβολεί αυτήν και τις δυο της κόρες, που ήταν τότε 29 και 16 ετών. Αν και κατά κύριο λόγο η Σπιλρέιν, μνημονευόταν για τη συνολική σχέση της με τον Γιουνγκ, πλέον θεωρείται σημαντική στο τομέα της και μια μεγάλη στοχάστρια.

## Παραπομπές

 
## Εξωτερικοί σύνδεσμοι

* Launer, John. "Sex versus Survival. The Life and Ideas of Sabina Spielrein." Lecture at Freud Museum, London, 5 December 2014 In this lecture, Launer gives an excellent current evaluation of Spielrien, and overview of his own research.
* Owens, Lance S., ''Jung in Love: The Mysterium in Liber Novus''  (Gnosis Archive Books, 2015) This work offers an extended current evaluation of the relationship of Jung with both Sabina Spielrein and Toni Wolff. Online edition available. 
* Lothane, Z. "Tender Love and Transference: Unpublished Letters of C. G. Jung and Sabina Spielrein", International Journal of Psycho-Analysis, 80:1189—1204, 1999 (This material later appeared in modified form in: Zvi Lothane, “Tender love and transference: Unpublished letters of C. G. Jung and Sabina Spielrein,” in C. Covington and B. Wharton, eds., Sabina Spielrein: Forgotten Pioneer of Psychoanalysis (Hove: Brunner-Routledge, 2003), 189–222.)
* Lothane, Z. "The snares of seduction in life and therapy, Or what do young girls (Spielrein) seek in their Aryan heroes (Jung) and vice versa?"https://web.archive.org/web/20070123205842/http://psychoanalyse.narod.ru/spielrein/spielbio.htm
*  (in Russian)
* Record for Sabina Spielrein in The Central Database of Shoah Victims' Names

Κατηγορία:Ψυχαναλυτές
Κατηγορία:Ιστορία της ψυχιατρικής
Κατηγορία:Εβραίοι επιστήμονες
Κατηγορία:Ρώσοι ψυχολόγοι
Κατηγορία:Ρώσοι ιατροί
Κατηγορία:Ρωσίδες συγγραφείς
Κατηγορία:Ρώσοι φεμινιστές
Κατηγορία:Εβραίοι φεμινιστές